CELEX: 32014D0230
Language: et
Date: 2014-04-14 00:00:00
Title: 2014/230/EL: Nõukogu otsus, 14. aprill 2014 , ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta, välja arvatud tagasivõtmisega seotud küsimused

26.4.2014   
            
            
               ET
            
            
               Euroopa Liidu Teataja
            
            
               L 125/44
            
         NÕUKOGU OTSUS,
   14. aprill 2014,
   ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta, välja arvatud tagasivõtmisega seotud küsimused
   
      (2014/230/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 91, 100, artikli 191 lõiget 4 ning artikleid 207 ja 209 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega 2014/229/EL (2) allkirjastati 9. novembril 2009 ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping („leping”), eeldusel et see sõlmitakse hilisemal kuupäeval.
            
         
               (2)
            
            
               Lepingu teatavad sätted käsitlevad tagasivõtmist ja kuuluvad seega aluslepingu kolmanda osa V jaotise kohaldamisalasse. Käesoleva otsusega paralleelselt võetakse kõnealuste sätete osas, mis sisalduvad lepingu artikli 34 lõikes 3, vastu eraldi otsus (3).
            
         
               (3)
            
            
               Leping tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse Euroopa Liidu nimel heaks ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping, (4) välja arvatud selle artikli 34 lõige 3.
   Artikkel 2
   Lepingu artiklis 41 sätestatud ühiskomitee eesistujaks on liidu välisasjade ja julgeolekupoliitika kõrge esindaja. Sõltuvalt teemast võib ühiskomitees olla esindatud liit või vajaduse korral liit ja liikmesriigid.
   Artikkel 3
   Nõukogu eesistuja esitab liidu nimel lepingu (5) artikli 48 lõikes 1 sätestatud teate.
   Artikkel 4
   Käesolev otsus jõustub selle vastuvõtmise päeval.
   
      Luxembourg, 14. aprill 2014
      
         
            Nõukogu nimel
         
         
            eesistuja
         
         C. ASHTON
      
   
   
      (1)  26. veebruari 2014. aasta nõusolek (Euroopa Liidu Teatajas seni avaldamata).
   
      (2)  Nõukogu otsus 2014/229/EL, 27. oktoober 2009, ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu allakirjutamise kohta (vt käesoleva Euroopa Liidu Teataja lk 16).
   
      (3)  Nõukogu otsus 2014/231/EL, 14. aprill 2014, ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu sõlmimise kohta seoses tagasivõtmisega seotud küsimustega (vt käesoleva Euroopa Liidu Teataja lk 46).
   
      (4)  Lepingu tekst on avaldatud ELTs L 125, 26.4.2014, lk 17, koos otsusega selle allakirjutamise kohta.
   
      (5)  Nõukogu peasekretariaat avaldab lepingu jõustumise kuupäeva Euroopa Liidu Teatajas.